เงินบาทเปิดตลาด30.75/77
ซีไอเอ็มบีไทย เปิดเผยเงินบาทเปิดตลาด30.75/77 บาท/ดอลลาร์ ปรับตัวแข็งค่าเล็กน้อยจากวันศุกร์
13 ก.ย. 2553

ซีไอเอ็มบีไทย เปิดเผยเงินบาทเปิดตลาด30.75/77 บาท/ดอลลาร์ ปรับตัวแข็งค่าเล็กน้อยจากวันศุกร์
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดที่ระดับ 30.75/77 บาท/ดอลลาร์ ปรับตัวแข็งค่าเล็กน้อยจากช่วงปิดตลาดเย็นวันศุกร์ที่ระดับ 30.77/80 บาท/ดอลลาร์ และแข็งค่ามาที่ระดับ 30.73/75 บาท/ดอลลาร์ เมื่อเวลา 08.55 น.          เงินบาทยังคงมีแนวโน้มปรับตัวแข็งค่าในทิศทางเดียวกันกับภูมิภาค เนื่องจากได้รับแรงหนุนที่มาจากการไหลเข้าของเงินทุนต่างประเทศ
"(เงินบาท)ยังมีแนวโน้มปรับตัวแข็งค่าต่อเนื่องจากแรงหนุน inflow" นักบริหารเงิน กล่าว
สำหรับความเคลื่อนไหวของสกุลเงินหลักต่างประเทศช่วงเช้านี้ เงินเยนอยู่ที่ระดับ 84.20/25 เยน/ดอลลาร์ ปรับตัวอ่อนค่าจากระดับ 84.02/06 เยน/ดอลลาร์ ส่วนเงินยูโรอยู่ที่ระดับ 1.2785/2790 ดอลลาร์/ยูโร ปรับตัวแข็งค่าจากระดับ 1.2713/2716 ดอลลาร์/ยูโร          นักบริหารเงิน คาดว่า วันนี้เงินบาทจะเคลื่อนไหวในกรอบระหว่าง 30.65-30.80 บาท/ดอลลาร์